Карысць праекта для вучняў яго аўтары абмяркоўвалі з настаўнікамі, бацькоўскімі камітэтамі і бацькамі на сходах. Кожны з іх атрымлівае свае выгоды ад удзелу ў праекце. Так, школьнік вучыцца самастойна размяркоўваць вольны час, набывае веды, што спатрэбяцца на ўроку, а магчыма, і матывацыю да даследчай і навуковай работы. Настаўніку прасцей выявіць здольнасці і таленты вучня па тых музейных напрамках, якія ўразілі яго найбольш. А для бацькоў гэта цудоўная магчымасць далучыцца да дзіцяці ў яго вандроўках і атрымаць новыя ўражанні, тэмы для сумеснага абмеркавання.